Source: http://hummuli.kovtp.ee/veemajandus
Timestamp: 2017-08-24 01:16:30+00:00
Document Index: 5609357

Matched Legal Cases: ['§ 14', '§ 14', '§ 14', '§ 14', '§ 7', '§ 14']

Veemajandus - Hummuli Vallavalitsus
Alates 01.01.2015 muutub veeteenuse hind
Võttes aluseks ühisveevärgi ja -kanalisatsiooni seaduse § 14, § 14 lg 1, § 14 lg 2, § 14 lg 6 ja Konkurentsiameti kooskõlastuse nr 9.1-3/14-1-019 26. novembrist 2014 kehtestab AS Valga Vesi alates 01. jaanuar 2015 a. kogu oma teeninduspiirkonnas kõigile tarbijatele vee- ja kanalisatsiooniteenuse hinnad (ühe m3 kohta eurodes) järgmiselt:
Tasu võetud vee eest 1,00 €/m3
Tasu reovee ärajuhtimise ja puhastamise eest 1,63 €/m3
Hindadele lisandub käibemaks vastavalt kehtivale käibemaksumäärale, seega kujuneb veeteenuse 1 m3 maksumuseks 3,16 eurot.
AS Valga Vesi teeninduspiirkonda kuuluvad Hummuli valla, Taheva valla ning Valga linna ühisveevärkide ja -kanalisatsioonidega ühendatud tarbijad.
Palun fikseerige oma veearvesti näit seisuga 01. jaanuar 2015 ning tasuge selle alusel osutatud teenuste eest praeguste hindadega hiljemalt 15. jaanuaril 2015.
Alates 01.01.2014 muutub Hummulis veeteenuse hind
AS Valga Vesi teatab, et alates 01.01.2014 kehtivad Hummuli alevikus alljärgnevad vee ja heitvee ärajuhtimise tariifid:
Tasu võetud vee eest 0,95 eurot
käibemaks 0,19 eurot
Kokku 1.14 eurot/m3;
Tasu reovee ärajuhtimise ja puhastamise eest 1,15 eurot
käibemaks 0,23 eurot
Kokku 1,38 eurot/m3.
Avalik konkurss vee-ettevõtja leidmiseks
Hummuli Vallavalitsus korraldab avaliku konkursi, mille eesmärgiks on leida vee-ettevõtja Hummuli valla ühisveevärgi ja -kanalisatsiooniga hõlmatud aladel klientidele veevarustuse ja reovee ärajuhtimise teenuse osutamiseks ning olemasoleva vee-erikasutusloa tähtaja lõppemisel uue loa taotlemine koos kõigi vajalike toimingutega.
Konkursi korraldamise aluseks on Ühisveevärgi ja –kanalisatsiooniseaduse (ÜVVKS) § 7 lõige 2, Konkurentsiseaduse § 14 lõike 2 ja Vabariigi Valitsuse 25. septembri 2001. a määrus nr 303 "Eri- või ainuõiguse andmiseks avaliku konkursi korraldamise kord".
Õiguse andja ülesandeid konkursi korraldamisel täidab vallavanem Enn Mihailov (Vallavolikogu 22.08.2013 otsus nr 117 "Volituse andmine avaliku konkursi korraldamiseks vee-ettevõtja määramisel). Õiguse andja poolt vastutab konkursi korraldamise eest ja on kontaktisikuks konkursiga seotud küsimustes majandus-ehitusspetsialist Hugo Müller, e-post hugo@hummulivv.ee, telefon 767 9763.
Ainuõiguse teostamise aeg on 1. november 2013. a – 31. oktoober 2018. a.
Pakkumiste esitamise tähtpäev on 30. september 2013. a kell 11.00.
Pakkumiskutse dokumendid
Kehtiv vee erikasutusluba
Hummuli valla ühisveevärgi ja -kanalisatsiooni arendamise kava
Lisa 1 Lühiajalised investeeringud
Lisa 1 Pikaajalised investeeringud
Lisa 2 Valga mk veemajandusprojekt
Lisa 3 Hummuli reoveekogumisala
Hummuli valla ühisveevärgi ja -kanalisatsiooniga liitumise eeskirja ning ühisveevärgi ja -kanalisatsiooni kasutamise eeskirja kinnitamine